A s’amigu mariu masala
(Una risposta a s’amigu Mariu Masala 
de Silanos. Ulassa, mese ‘e marsu 2005)

Custu sonette tou in Sarda rima,
Mariu, costoidu apo in podere
Nde so meda cuntentu mi des crere
E contraccambio cun sinzera istima

E pensadu bi apo cantu prima
Ti dare una risposta ca est dovere
Sperende de ti fagher piaghere
Ca in su cantu non soe una chima.

De su ch’este ti dese accuntentare
Pro chi non siad bellu a meraviglia
S’iscrittu meu in versos poesianos.

Fininde i ti chelzo saludare
Augurende a tie e sa Famiglia
Una vida serena e sempre sanos

E spero de nos biere in beranu
Pro nos dare una bella ‘strinta ‘e manu